CELEX: 62014CN0345
Language: da
Date: 2014-07-17 00:00:00
Title: Sag C-345/14: Anmodning om præjudiciel afgørelse indgivet af Augstākā tiesa (Letland) den 17. juli 2014 — SIA »Maxima Latvija« mod Konkurences padome

22.9.2014   
            
            
               DA
            
            
               Den Europæiske Unions Tidende
            
            
               C 329/4
            
         Anmodning om præjudiciel afgørelse indgivet af Augstākā tiesa (Letland) den 17. juli 2014 — SIA »Maxima Latvija« mod Konkurences padome
   (Sag C-345/14)
   2014/C 329/06
   Processprog: lettisk
   
      Den forelæggende ret
   
   Augstākā tiesa
   
      Parter i hovedsagen
   
   
      Sagsøger: SIA »Maxima Latvija«
   
      Sagsøgt: Konkurences padome
   
      Præjudicielle spørgsmål
   
   
               1)
            
            
               Kan den i den foreliggende sag undersøgte aftale, der er indgået mellem en udlejer af erhvervslokaler og en detailhandlende (referencelejer), som begrænser udlejers ret til selvstændigt og uden referencelejers samtykke at træffe afgørelse om udlejning af andre erhvervslokaler til referencelejers konkurrenter, anses for en aftale mellem virksomheder, hvis formål er at hindre, begrænse eller fordreje konkurrencen som omhandlet i artikel 101, stk. 1, i traktaten om Den Europæiske Unions funktionsmåde?
            
         
               2)
            
            
               Skal der og med hvilket formål foretages en analyse af markedets opbygning for at vurdere denne aftales forenelighed med artikel 101, stk. 1, i traktaten om Den Europæiske Unions funktionsmåde?
            
         
               3)
            
            
               Er den markedsposition, som aftaleparterne i den foreliggende sag har og den mulige styrkelse heraf, en omstændighed, der absolut skal tages hensyn til ved vurderingen af aftalens forenelighed med artikel 101, stk. 1, i traktaten om Den Europæiske Unions funktionsmåde?
            
         
               4)
            
            
               Såfremt det, for at afklare aftalen indhold og efterprøve, om der foreligger dele af den forbudte aftale, er nødvendigt at vurdere, om aftalen kan påvirke markedet, kan denne mulighed for at påvirke markedet være tilstrækkelig til at anse aftalen for at være en forbudt aftale, uden at det vurderes, om der rent faktisk opstod ugunstige følger?